*****

ΣΥΜΦΩΝΙΑ

υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με το αίτημα αποκατάστασης της ζημίας που υπέστη η Ευρωπαϊκή Οικονομική Κοινότητα λόγω της παράτασης από τον Καναδά, από 1ης Δεκεμβρίου 1985 μέχρι τις 30 Νοεμβρίου 1988, των ποσοστώσεων εισαγωγής υποδημάτων για γυναίκες και κορίτσια

Επιστολή του Καναδά

Κύριε,

Αναφέρομαι στις διαβουλεύσεις που έγιναν σύμφωνα με το άρθρο ΧΙΧ της GATT μεταξύ των υπαλλήλων της κυβέρνησης του Καναδά και της Επιτροπής των Ευρωπαϊκών Κοινοτήτων σχετικά με τα μέτρα διασφάλισης που έλαβε ο Καναδάς κατά την εισαγωγή ορισμένων τύπων υποδημάτων για γυναίκες και κορίτσια για τριετή περίοδο, η οποία άρχισε την 1η Δεκεμβρίου 1985.

Έχω την τιμή να σας πληροφορήσω ότι ο Καναδάς θα εφαρμόσει τις δασμολογικές παραχωρήσεις που διατυπώνονται στο επισυναπτόμενο παράρτημα ως εξής:

- η παραχώρηση για τη δασμολογική κλάση 56825-1 θα εφαρμοστεί για διετή περίοδο που αρχίζει την 1η Ιουνίου 1986,

- οι παραχωρήσεις για τις δασμολογικές κλάσεις 55301-1 και ex 55303-1 θα εφαρμοστούν για διετή περίοδο που αρχίζει την 1η Ιανουαρίου 1987,

- η παραχώρηση για τη δασμολογική κλάση 55302-1 θα εφαρμοστεί για διετή περίοδο που αρχίζει την 1η Φεβρουαρίου 1987,

- οι παραχωρήσεις για τις δασμολογικές κλάσεις ex 53305-1 και ex 56805-1 θα εφαρμοστούν για διετή περίοδο που αρχίζει την 1η Ιουνίου 1987,

- οι παραχωρήσεις για τις δασμολογικές κλάσεις ex 92935-1 και ex 92935-1 θα εφαρμοστούν για διετή περίοδο που αρχίζει την 1η Ιουνίου 1988.

Οι καναδικές αρχές αναγνωρίζουν ότι οι Ευρωπαϊκές Κοινότητες έχουν κατά προτεραιότητα δικαιώματα διαπραγμάτευσης για τις παραχωρήσεις που εμπεριέχονται στον επισυναπτόμενο πίνακα. Αν, για οποιονδήποτε λόγο, αποδειχτεί αναγκαία η αύξηση των ποσοστών των δασμών για οποιαδήποτε από τις παραχωρήσεις αυτές, οι καναδικές αρχές θα ενεργήσουν σύμφωνα με τις διατάξεις του άρθρου XXVIII της GATT.

Με τιμή

Για την κυβέρνηση του Καναδά

ΠΑΡΑΡΤΗΜΑ

των συμφωνηθέντων πρακτικών της 5ης Φεβρουαρίου 1986 μεταξύ των αντιπροσωπειών της κυβέρνησης του Καναδά και της Επιτροπής των Ευρωπαϊκών Κοινοτήτων

1.2.3 // // // // Δασμολογική

κλάση

// Περιγραφή εμπορευμάτων

// Ποσοστό

παραχώρησης // // // // 56825-1 // Γάντια από κατσικίσιο δέρμα // Απαλλαγή // 55301-1 // Μεταξωτά μαντίλια // 10 % // ex 55303-1 // Μεταξωτές γραβάτες // 10 % // 55302-1 // Μεταξωτές εσάρπες // Απαλλαγή // ex 53305-1 // Μάλλινες γραβάτες, υφασμένες // 10 % // ex 56805-1 // Πλεκτές γραβάτες // 10 % // ex 92935-1 // Oxazepam // Απαλλαγή // ex 92935-1 // Flurazepam // Απαλλαγή // // //

Επιστολή του Καναδά σχετικά με την απαλλαγή από την ποσόστωση των υποδημάτων

Κύριε,

Έχω την τιμή να αναφερθώ στις διαβουλεύσεις που πραγματοποιήθηκαν σύμφωνα με το άρθρο XIX της GATT μεταξύ υπαλλήλων της καναδικής κυβέρνησης και της Επιτροπής των Ευρωπαϊκών Κοινοτήτων σχετικά με την επιβολή εκ μέρους του Καναδά ποσοστώσεων εισαγωγής υποδημάτων για γυναίκες και κορίτσια, από 1ης Δεκεμβρίου 1985 μέχρι τις 30 Νοεμβρίου 1988.

Επιτρέψτε μου να σας πληροφορήσω ότι τα ακόλουθα είδη απαλλάσσονται, από την 1η Απριλίου 1986, από την ποσόστωση εισαγωγής υποδημάτων από δέρμα για γυναίκες και κορίτσια στον Καναδά:

- όλα τα παπούτσια και πέδιλα που έχουν δασμολογητέα αξία 28 δολάρια Καναδά ή περισσότερο ανά ζεύγος (η αξία περιλαμβάνει κάθε επιβαλλόμενη αύξηση κατά τη στιγμή της εκτίμησης),

- όλες οι μπότες που έχουν δασμολογητέα αξία 55 δολάρια Καναδά ή περισσότερο ανά ζεύγος (η αξία περιλαμβάνει κάθε επιβαλλόμενη αύξηση κατά τη στιγμή της εκτίμησης).

Το συνολικό επίπεδο της ποσόστωσης θα παραμείνει αμετάβλητο.

Με τιμή

Για την κυβέρνηση του Καναδά

Επιστολή της Κοινότητας

Κύριε,

Έχω την τιμή να σας γνωρίσω τη λήψη των επιστολών σας.

Η Επιτροπή των Ευρωπαϊκών Κοινοτήτων αποδέχεται τις παραχωρήσεις στις οποίες αναφέρονται οι επιστολές αυτές, προς διευθέτηση των αιτημάτων αποκατάστασης που απορρέουν από την επιβολή εισαγωγής υποδημάτων για γυναίκες και κορίτσια στον Καναδά, για την περίοδο από 1ης Δεκεμβρίου 1985 μέχρι τις 30 Νοεμβρίου 1988.

Με τιμή

Εξ ονόματος του Συμβουλίου

των Ευρωπαϊκών Κοινοτήτων